kardosdrur/scandi-wiki huggingface dataset:
Trampofoil

En Trampofoil er et let, muskeldrevet vandfartøj, som fungerer efter hydrofoilprincippet. Fartøjet holder sig svævende på en centralt placeret vinge, når den rette hastighed er opnået. En yderligere vinge i fronten sørger for, at fartøjets højde i vandet holdes konstant. Fartøjet drives frem ved personens hoppende bevægelser på et trinbræt. 

Starten kan kun foregå fra en strandbred; en bådebro eller en større båd. Hvis fartøjet mister hastighed, vil det synke. En genstart i vandet er aldrig lykkedes. Den svenske og den tyske marine viste deres interesse for apparatet, men netop problemet med at starte gjorde, at det blev forkastet til militært brug.

Oprindelig blev fartøjet udviklet og produceret i Sverige, men markedsføringen var ikke kronet med held. En producent i USA har genoptaget produktionen af et videreudviklet fartøj under navnet Aquaskipper.

Eksterne henvisninger
 Youtube: Trampofoil
 Youtube: Two waterbird techniques 2009 (light version).

Hydrofoilfartøjer
Menneskedrevne søfartøjer
Klaatu

Klaatu er en canadisk progressiv 70'er rockgruppe bestående af John Woloschuk, Dee Long og Terry Draper. I starten anonym gruppe. Rygtet ville vide, at gruppen var det gendannede "The Beatles", hvilket dog ikke passede – de har dog en meget "beatles-agtig" lyd.

I 2005 blev diverse ikke udgivne og alternative takes udgivet som dobbelt CD, "Sunset", og LP'en "Raarities".

Diskografi

Albums

Originale studiealbum

Opsamlingsalbum

Eksterne henvisninger 
 Hjemmeside

Rockgrupper fra Canada
Progressiv rock-grupper
Musikgrupper fra 1973
Stavgang

Stavgang (engelsk: Nordic walking) er en motionsform, som ligner gang, men suppleres med to stave som hjælpemiddel.

Stavene giver en øget træningseffekt, da arme og overkrop bliver aktiveret under gangen, samtidig øger stavene stabiliteten af kroppen under træningen og skåner leddene, særligt knæene. Takket være stavene bliver pulsen højere, og kalorieforbrændingen øges, fordi musklerne i armene aktiveres og bruges til at skubbe kroppen fremad. Samtidig udmærker stavgang sig ved at være konditionstræning, hvor alle kroppens muskler er i aktion, og ydermere er stavgang skånsom træning for kroppens led i forhold til fx løb. 

De anvendte stave er forsynet med et håndgreb, der kan være have en strop eller handske samt spidser, som kan være udskiftbare, således at de kan tilpasses den type underlag, man går på.

Den korrekte stavhøjde kan beregnes på følgende måde med udgangspunkt i den udøvende persons højde i cm:

Formel og beregning

Længde af stav = ((personhøjde i cm) x 0,66) med en tolerance på plus/ minus 5 cm. Det vil sige, at til 170 cm høj person passer stave med en længde på 170 x 0,66 = ca. 112 cm plus/minus 5 cm.

Det var oprindeligt langrendsløbere, der begyndte på stavgang som træningsmetode om sommeren. Senere blev metoden udviklet til decideret fitnesstræning med særligt træningsudstyr. Stavgang/Nordic Walking blev lanceret i Finland, og blev i løbet af få år særdeles populært. I dag er stavgang/Nordic Walking en velkendt og meget udbredt fitness-aktivitet – også i Danmark.

Kilde 
 Dansk Idræts-Forbunds pjece STAVGANG

Eksterne henvisninger 
 International Nordic Walking Association (engelsk)

Gangsport
Motion
Helsingfors-erklæringen

Helsingfors-erklæringen er sluterklæringen på OSCE-konferencen, der blev afholdt i Finlandiahuset i Helsinki i Finland i juli og den 1. august 1975. Erklæringen blev underskrivet den 1. august 1975 af 35 stater, herunder USA, Canada, Sovjetunionen og alle europæiske stater, bortset fra Folkerepublikken Albanien og Andorra. 

Konferencens sluterklæring havde til formål at forbedre relationerne mellem Vesten og Østblokken og omhandlede bl.a. menneskerettigheder, pressefrihed, miljø og afståelse af brug af vold ved konfliktløsning.
Sovjetunionen satte som betingelse for sin underskrift på erklæringen, at USA og dets allierede udtrykte deres accept af de eksisterende grænser i Europa, som var opstået efter 2. verdenskrigs afslutning. Til gengæld lovede Bresjnev at varsle militærmanøvrer og anerkende menneskerettighederne.

Herlsingfors-erklæringen var en erklæring og var således ikke folkeretligt bindende som en traktat.

Referencer

Se også 
Helsingfors har været vært for indgåelsen af flere andre internationale aftaler:

 Helsinki-deklarationen er vedtaget af Verdenslægeforeningen (The World Medical Association). Det grundlæggende element i Helsinki-deklarationen er kravet om, at biomedicinsk forskning skal være baseret på forsøgspersonernes fulde og informerede samtykke. Den blev udarbejdet i 1964 og er senere blevet revideret flere gange. Den seneste revision blev vedtaget på verdenslægeforeningens generalforsamling i Edinburgh, Skotland i oktober 2000.

 Helsingforsaftalen fra 1962, der fastlagde rammerne om samarbejdet i Nordisk Råd.

Eksterne links 

Erklæringens endelige tekst, 1975 Conference on Security and Co-operation in Europe 
OSCE Magazine October 2005: Special anniversary issue: 30 years of the Helsinki Final Act, 1975-2005

Internationale aftaler
Begivenheder i 1975
Den kolde krig
Muhammad Yunus

Muhammad Yunus (, udtalt Muhammôd Iunus) (født 28. juni 1940 i Chittagong) er en bangladeshiske økonom og grundlægger af Grameen Bank, en institution, som tilbyder mikrokreditter (små lån til fattige mennesker som ikke kan stille sikkerhed) for at hjælpe sine kunder med at opnå kreditværdighed og økonomisk selvforsyning. I 2006 modtog Yunus og Grameen banken Nobels fredspris. Yunus selv har modtaget adskillige andre nationale og internationale hædersbevisninger.

Han er medlem af Advisory Board, ved Shahjalal Universitet for Videnskab og Teknologi. Tidligere var han professor i økonomi, ved Chittagong University hvor han udviklede begrebet mikrokredit og mikrofinansiering. Disse lån bliver givet iværksættere som er for fattige til at kvalificere sig til traditionelle banklån. Han er forfatter af Banker to the Poor og to bøger om social forretningsmodeller, og er et stiftende medlem af bestyrelsen i Grameen Amerika og Grameen Foundation. I 1996 introducerede Yunus mobiltelefoner til landsbyer. Grameen Intel er blot et af hundrede offentlige og private partnerskaber der nu medieret gennem Youth & Yunus . I begyndelsen af 2007 viste Yunus interesse i at igangsætte et politisk parti i Bangladesh navngivet Nagorik Shakti (Citizen Power), men Kasserede planen. Han er et af de stiftende medlemmer af Global Elders.

Yunus sidder i bestyrelsen for United Nations Foundation, en offentlig velgørende organisation oprettet i 1998 med entreprenør og filantrop Ted Turners historiske gave på 1 milliard $ til støtte af FNs sager. FN Fonden bygger og implementerer offentlig-private partnerskaber til at løse verdens mest presserende problemer, og udvide støtten til FN..

I marts 2011, efter måneders angreb fra regeringen i Bangladesh, fyres Yunus fra sin stilling, ved Grameen Bank med henvisning til juridisk krænkelse og en aldersgrænse på hans position.. Bangladesh højesteret stadfæstede fyringen den 8. marts. Yunus og Grameen Bank anker beslutningen, og hævder Yunus fjernelse var politisk motiveret.

Professor Yunus blev valgt af Wharton School of Business til PBS dokumentarfilm, som en af 'de 25 mest indflydelsesrige forretningsfolk i de seneste 25 år ". I 2006, satte Time Magazine han på listen over " 60 Years of Asian Heroes " som en af top 12 virksomhedsledere. i 2008, i en åben online-meningsmåling, blev Yunus kåret som den 2. mest intellektuelle person i verden på listen over Top 100 offentlige intellektuelle af Prospect Magazine (Storbritannien) og Foreign Policy (USA).

Referencer

Eksterne henvisninger 

Økonomer fra Bangladesh
Modtagere af Nobels fredspris
Erhvervsfolk fra Bangladesh
Mikrofinansiering
Modtagere af Presidential Medal of Freedom
Åbenbaring ad hypnotisk vej

Åbenbaring ad hypnotisk vej, udgivet 1867, er titlen på en novelle af den amerikanske forfatter og digter, Edgar Allan Poe. Oprindeligt udgivet på engelsk 1844 under titlen Mesmeric Revelation.

Handling 

I novellen fortæller den unavngivne hovedperson i essay-form om sine erfaringer med én af sine patienter, mr. Vankirk. Vankirk er flere gange tidligere blevet bragt i en mesmerisk – eller hypnotisk – tilstand af hovedpersonen og kontakter ham nu endnu en gang. Vankirk lider af en alvorlig lungesygdom, som på grund af forværringer nu har bundet ham til sygesengen. Da hovedpersonen når frem, forklarer Vankirk, at han i stadig højere grad begynder at tro på et liv efter døden, men – fordi han af natur er et rationelt tænkende menneske – mangler han stadig den sidste overbevisning. Han kan med andre ord ikke finde tilfredsstillende rationelle argumenter for, hvorfor der skulle være et liv efter døden. Han har imidlertid oplevet, at denne mangel på forklaring forsvinder, når han er i den mesmeriske tilstand og kan i denne pludselig forstå det rationelle i et liv efter døden. For at fjerne hans tvil i vågen tilstand ønsker han derfor at bliver bragt i den mesmeriske tilstand og udspurgt om den rationelle forklaring, så han kan få den genfortalt i vågen tilstand.

Hovedpersonen indviliger i dette, og via en dialog mellem de to udvikler Vankirk i den mesmeriske tilstand et længere metafysisk argument for livet efter døden. I dette gør han blandt andet op med en klassisk skelnen mellem Gud og materie og fremstiller i stedet Gud som en allestedsnærværende del af al materie. Som sammenligning fremstiller han det guddommelige som en materie uden partikler, der har lighedspunkter med æteren. Dog indeholder æteren i modsætning til det guddommelige stadig partikler. Vankirk forklarer også, hvordan mennesket besidder en rudimentær krop og en ultimativ, centerløs krop. Ved døden forsvinder den rudimentære med sine faste organer, og ved døden overgår man til den ultimative, der hænger sammen med det guddommelige – på samme måde som en larve bliver til en sommerfugl (larven kan heller ikke selv begribe dens egen transformation). I sidste del af argumentet undrer hovedpersonen sig over, hvorfor det er sådan. Til dette svarer Vankirk, at der i verden ikke kan findes glæde uden sorg, for hvis sorgen ikke fandtes, ville man ikke kunne tale om glæde – det negative forudsætter med andre ord det positive og omvendt. Eftersom livet efter døden – med den ultimative krop – er noget ubetinget godt og lykkeligt, må der derfor eksistere en modpol til dette; og denne er netop det jordiske liv i den rudimentære krop. Et jordisk liv, der nødvendigvis må være en plage og en prøvelse, for at der i livet efter døden kan eksistere lykke. Efter at være nået til denne afslutning på argumentet dør Vankirk med et smil på læben.

Udgivelse af novellen 
The Complete Tales & Poems of Edgar Allan Poe, Castle Books, 1985
Andersen, Carit (1987) Edgar Allan Poe: Sælsomme fortællinger, Carit Andersens forlag.

Noveller
Litteratur i 1844
Knud Mikkelsen

Knud Mikkelsen (omtales fra 1421, død mellem 1478 og 1488) var biskop i Viborg og jurist.

Om Knud Mikkelsen vides, at han var degn i København omkring 1450, og han omtales første gang som biskop i Viborg i 1452. Ud fra datidens regler om alder for biskopper kan det sluttes, at han må være født senest omkring 1420 (en mand skulle være fyldt 30 for at kunne udnævnes til biskop).

Han var uddannet i udlandet som utriusque juris doctor (dvs. juridisk doktor i både kanonisk ret og romerret) og må desuden have besiddet et diplomatisk talent, for han brugtes gennem mange år til mange diplomatiske udsendelser af den Christian I. Han var bortrejst i så stor en del af tiden, at der udnævntes en vikar (electus) til at tage sig af hans forpligtelser i Viborg.

Biskoppen er for eftertiden mest kendt for at have udarbejdet omfattende glosser til Jyske Lov fra 1241, som var gældende i det mindste i Jylland helt frem til Danske Lov i 1683. Glosserne er lavet efter bedste skolastiske forbillede og viser et indgående kendskab til både dansk ret og kanonisk ret.

Danskere i 1400-tallet
Jurister fra Danmark
Rigsråder fra Danmark
Biskopper over Viborg Stift
Førreformatoriske katolske biskopper fra Danmark
Personer i Dansk Biografisk Leksikon
Indretningsarkitekt

En indretningsarkitekt eller indendørsarkitekt er en arkitekt, der beskæftiger sig med rum og bygningers indretning. Indretning af butikker, hoteller, restauranter eller kontorindretning m.h.t. materialer, farver og belysning varetages til tider af mennesker med denne profession. Uddannelsen, der normalt tager 3 til 5 år, kan tages på Akademisk Brevskole , Danmarks Designskole, samt som fjernstudie på arkitektskolen i hhv. Odense og København.

Arkitekter
Stillingsbetegnelser
Interiør
Vanessa Paradis

Vanessa Chantal Paradis (efternavnet udtales på fransk paradi, født 22. december 1972 i Saint-Maur-des-Fossés, Val-de-Marne, Frankrig) er en fransk sanger, skuespiller og fotomodel. Hun har levet i et forhold med Johnny Depp, men de gik fra hinanden i 2012. Sammen har de to børn, Jack og Lilly Rose. Som sanger er hun bedst kendt for hitsene Joe Le Taxi (1988) og Be My Baby (1992).

Album 
 M&J (1988)
 Variations Sur Le Même T'aime (1990)
 Vanessa Paradis (1992)
 Live (1993)
 Bliss (2000)
 Au Zénith (2001)
 Divinidylle (2007)
 Divinidylle Tour (2008)
 Best of (2009)
 Love Songs (2013)

 Film 
 Noce blanche (1989)
 Élisa (1995)
 Un amour de sorcière (1997)
 Une chance sur deux (1998)
 La fille sur le pont (1999)
 Atomik Circus (2004)
 Mon ange (2004)
 Tony and Tina's Wedding (2004)
 The Gypsy's curse (2005)
 La Clef (2007)

 Litteratur / kilder 
 Dan Rachlin: Paradis på vej (Berlingske Tidende, 25.4.1993)
 Edward Schmidt: Franske fristelser'' (PS Pige-Special nr. 6, 1996)

Eksterne henvisninger 

 

Skuespillere fra Frankrig
Sangere fra Frankrig
Les Enfoirés
César for største kvindelige filmhåb
Mahathir Mohamad

Tun Dr. Mahathir bin Mohamad (født 10. juli 1925) er en malaysisk politiker, som var Malaysias premierminister af to omgange og medlem af Malaysias parlament.

Han sad tidligere på posten fra 1981 til 2003, hvor han og hans regering blev krediteret for Malaysias hastige modernisering og den resulterende vækst i rigdom.

Efter han trådte tilbage som premierminister i 2003 var han en stærk kritiker af sine efterfølgere Abdullah Ahmad Badawi og Najib Razak. Han etablerede et nyt politisk parti i Malaysia i 2016 (Malaysias Forenede Oprindelige Parti), hvor han indtog formandsposten, og i januar 2018 blev Mahathir spidskandidaten for koalitionen Pakatan Harapan til premierministervalget. Ved valget vandt kaolitionen overraskende, og Mahathir blev indsat i embedet som premierminister den 10. maj 2018. I en alder af 92 ved indsættelsen er han den ældste nuværende regeringschef. Han er endvidere den første premierminister i landet, der ikke repræsenterer koalitionen Barisan Nasional samt den første premierminister, der har genindtaget posten som premierminister.

Mahathir er også kendt som en meget diplomatisk person både nationalt og internationalt. Han har stor fortaler for begreberne Det asiatiske værdisæt og ikke mindst Det islamiske værdisæt.

Selvom hans formelle titel er "Yang Amat Berbahagia Tun Dr. Mahathir bin Mohamad", bliver Mahathir ofte kaldt "Dr. M" af sine støtter og af og til også i pressen.

Galleri

Referencer

Eksterne henvisninger 

Malaysias premierministre
Zoo Weekly

Zoo er et ugentligt mandeblad i Storbritannien. Det blev udgivet første gang i 2004, som det andet ugentlige mandeblad i Storbritannien (det første var det lignende, rivaliserende magasin; Nuts). Zoo udgives af EMAP Consumer Media.

Zoo består hovedsageligt af en blanding af sportskommentarer (hovedsageligt fodbold), piger, jokes, en tv-guide og komiske billeder indsendt af læsere.

En australsk version blev startet 13. februar 2006 med en speciel første udgave som var gratis. Den første officielle udgave udkom en uge senere 20. februar. Den har Imogen Bailey og David Boon som klummeskribenter, og meget af det samme indhold som dens britiske pendant, bortset fra at sportskommentarerne hovedsageligt handler om rugby league og australsk fodbold.

Eksterne links
 ZOO Weekly 
 ZOO Weekly australsk udgave 

Tidsskrifter fra Storbritannien
GTO

GTO, akronymet henviser til forskellige artikler:

 Grønlands Tekniske Organisation (1950-1990)
 Geostationary Transfer Orbit – raketbane til den geostationære bane
 The GTOs – Girls Together Outrageously, amerikansk groupie-gruppe.
 Geographic targeting order – amerikansk bekendtgørelse om at anmeldelse af større finansielle transaktioner mellem pengeinstitutter i USA.
 Great Teacher Onizuka – animeret dramaserie.
 Golgi Tendon Organ - Golgi's seneten. Se evt *Senetensbehandling
 Großer Tiegel Offset - (tysk) typografisk fagsprog - henviser til papirformat, maskintype (diegelpresse) og trykkemetode (offsettryk).
Air

Air er en fransk electronica duo. De studerede begge arkitektur på École Nationale Supérieure d'Architecture de Versailles før de startede bandet i 1995. Deres debut EP, Premiers Symptômes, blev efterfulgt af det anmelderroste album Moon Safari, genudgivelsen af Premiers Symptômes, The Virgin Suicides (soundtrack), 10,000Hz Legend, Everybody Hertz, og Talkie Walkie.

Opstart
Nicolas Godin studerede arkitektur ved École Nationale Supérieure d'Architecture de Versailles, hvorimens Jean-Benoît Dunckel studerede matematik før de formede et band i 1995. Før de grundlagde bandet Air, spillede Dunckel og Godin sammen i et andet band kaldet Orange, med andre såsom Alex Gopher, Xavier Jamaux, og Jean de Reydellet. Disse musikere har efterfølgende lavet remix af numre fra Air.

Eksterne henvisninger 

Musikgrupper fra Frankrig
Elektroniske musikgrupper
Musikgrupper fra 1995
Percy Fawcett

Percy Harrison Fawcett (født 18. august 1867 i Torquay, død 1925) var en britisk ingeniør og oberst. Han yndede også at være opdagelsesrejsende, og var meget interesseret i arkæologi. Han blev født i 1867 i Torquay, England. I 1925 var Fawcett og hans søn, samt sønnens bedste ven Raleigh, på en ekspedition i Brasilien, for at finde den sagnomspundne by Z. Fawcett havde før været på ekspedition her, første gang i 1906. Imidlertid vendte ingen af ekspeditionens deltagere hjem igen. Ingen har nogen sinde fundet spor af dem, og ingen har nogen anelse om, hvad der kan være hændt dem.

Opdagelsesrejsende fra Storbritannien
Ingeniører fra Storbritannien
Arkæologer fra England
Personer fra Torquay
Briter i 1800-tallet
Briter i 1900-tallet
Albert Pedersen Brock

Albert Pedersen Brok (død 1376) søn af Peter Nielsen Brok og en Sophie. Hans farfar Niels Brok til Hylke var mistænkt for mordet på kong Erik Klipping, men blev bl.a. senere kong Erik Menveds rådgiver som rigsråd. Albert overtog 1370 Sæbygård på Vestsjælland efter Esbern Snare.

Albert Pedersen
Danskere i 1300-tallet
Junta

Junta  er et spansk ord for forsamling, råd eller komité; brugt om et fællesskab, en forening – en gruppe der går sammen om et eller flere sociale eller officielle sammenslutninger.

Med tiden er Junta blevet betegnelse for et militærregime, der ved et stats-/militærkup har overtaget magten og suverænt styrer en stat ved brug af håndgribelig magt – en militærjunta.

Styreformer
Kernereaktor

En kernereaktor (i daglig tale også atomreaktor) er stedet, hvor der udvindes energi ved spaltning eller sammensmeltning af atomkerner.

Fusionsreaktor 

Ved temperaturer mere end ca. 1 million grader C kan man fusionere visse grundstofisotoper. En fusion man har prøvet er deuterium fusioneret med tritium. Indtil 2011 har man ikke haft kommercielt kørende fusionsreaktorer – kun forsøgs fusionsreaktorer.

Fissionsreaktor 
Ved en neutroninduceret kædereaktion spaltes (fissioneres) atomkernerne i brændslet til mindre kerner under frigivelse af stor energi.

Kernebrændslet udgøres i mange reaktorer af stave af beriget uran, dvs. uran med en forhøjet andel af isotopen U-235. For at holde U-235-kædereaktionerne i gang kræves en neutron-moderator, dvs. et materiale, som kan nedbremse de hurtige neutroner, som frisættes ved kernespaltningerne, til langsomme neutroner, der kan inducere fission af nye U-235-kerner.

For at kunne styre kædereaktionshastigheden suppleres brændselsstavene med kontrolstave, som indeholder et neutronabsorberende materiale.

Fissionsreaktorer danner udgangspunkt for konventionel kernekraft. På verdensplan (2006) findes der 440 fungerende fissionskernereaktorer, og 27 er under opbygning.

Fissionsreaktortyper 
Efter konstruktionsmåde skelner man mellem forskellige typer af kernereaktorer.

Letvandsreaktorer benytter sædvanligt vand som kølemiddel. I letvandsreaktorer af typen BWR (Boiling Water Reactor) fordampes vand ved kontakt med brændselsstavene og ledes derefter videre til en turbine. I letvandsreaktorer af typen PWR (Pressurized Water Reactor) er trykket så højt, at vandet ikke kommer i kog. Det afgiver i stedet sin energi i en varmeveksler, som udvikler damp, der driver en turbine i et selvstændigt kredsløb.

Tungtvandsreaktorer benytter ligeledes vand som kølemiddel. I tungt vand er de to hydrogenatomer i et sædvanligt vandmolekyle (H2O) erstattet af to deuteriumatomer (D2O). Fordelen herved er, at der ikke indfanges neutroner i tungt vand. Som konsekvens heraf kan man anvende naturligt uran som kernebrændsel.

Formeringsreaktorer producerer mere brændsel, end de forbruger. Typisk udnyttes indfangning af hurtige neutroner i U-238. Den neutronaktiverede U-239 henfalder via neptunium-isotopen Np-239 til plutonium-isotopen Pu-239. Sidstnævnte høstes og anvendes i en sekundær reaktor. Formeringsreaktorer kan ikke køles med vand, som nedbremser neutroner. I stedet benyttes typisk (flydende) natrium.

Se også 
 Kernekraftværker – Kernereaktorer i rummet

Kernekraft
Male

Male kan have flere betydninger:
 Maleri - Som udsagnsord, "at male" i betydningen at påføre maling, enten som en håndværksmaler eller som kunstmaler.
 Male (kværne) - Som udsagnsord i betydningen at kværne et materiale (eksempelvis korn eller kaffe), se Male (kværne)
 Male (band) - et band
Malé - hovedstaden i republikken Maldiverne
Storhertug

En storhertug er en fyrste, der i rang står mellem hertug og konge jf. storhertugdømme. En storhertug tituleres "kongelig højhed". En storhertugs arving er arvestorhertug og tituleres ligeledes "kongelig højhed". Resten af familien tituleres normalt "højhed" eller "storhertugelig højhed".

Cosimo 1. af Toscana af huset Medici var den første, som fik tildelt titlen (af paven i 1569), selvom hans rige var en del af det Tysk-romerske rige.

Den eneste storhertug i dag er storhertugen af Luxembourg.

På engelsk og fransk er storhertug også titlen på medlemmer af Romanov-familien, den russiske kejserfamilie indtil den russiske revolution i 1917. På dansk og tysk bærer de titlen storfyrste, som er en mere præcis oversættelse af det russiske knjaz, fyrste.

Se også 

 Fyrstedømme

Kilder/henvisninger 

 Ordbog over det danske sprog.
 Salmonsens konversationsleksikon.

Links 

Titler
Regenters titler
Adelige titler
Kongelige titler